Ako a prečo asi vznikol stôl? Zrodil sa až po zhotovení prvej stoličky, ktorá dovolila ľuďom uvoľniť sa v polohe šetriacej unavené nohy? Vymysleli ho, aby sa z novej pozície na sedadle pohodlnejšie siahalo na pripravený pokrm? Aby im pochúťky - prestierané dovtedy niekde na zemi či kameni neškrípali medzi zubami? Ktovie. Je však viac menej isté, že jedinec, ktorý by dnes vlastnil patent za vynález stola, určite netušil, že sa jeho dielo stane symbolom.